27/10/2021 | Administración LocalMunicipal
As Pontes de García Rodríguez
Intervención
Anuncio bases reguladoras premios concurso de Fungos e Cogomelos 2021

No decreto de data 22/10/2021 aprobáronse as bases reguladoras dos Premios Concurso de Fungos e Cogomelos 2021, que se publican para xeral coñecemento.1ª O Concurso de Fungos de As Pontes de García Rodríguez organízase co desexo de fomentar a afección á micoloxía e contribuír á difusión e coñecemento das especies micolóxicas do territorio.2ª Para concursar deberán presentarse exemplares dun mínimo de 10 especies distintas de cogomelos silvestres. As persoas concursantes deberán identificalos e poñer nome nos cogomelos que presenten. Non se empregarán especies protexidas. As persoas concursantes deberán ter, cando menos, 18 anos que acreditarán presentando o DNI, aquelas da categoría xuvenil deberán ter entre 18 e 25 anos cumpridos o día do concurso (1 de novembro). Cada persoa só poderá participar cunha cesta.3ª O xurado estará formado por persoas entendidas na materia que valorarán a clasificación, estado e variedade das especies presentadas. Ademais no premio especial atenderase á presentación e exemplares máis raros.4ª As inscricións poderán realizarse antes da feira no telf.673240434 ou no correo turismoaspontes@gmail. com ata o venres 29 de outubro ás 12:00h (deberán ter confirmación do Dpto. de Turismo da inscrición na feira), e o día 1 de novembro na feira antes das 10:30h. Para a admisión de inscricións terase en conta a adaptación á infraestrutura e xestión da feira, polo que no caso de que o número de participantes sexa superior ás prazas dispoñibles, a selección das cestas participantes farase por orde de inscrición.5ª A presentación a concurso será dende as 09.00h ata as 10.30h na carpa instalada na Praza de América de As Pontes, a partir desta hora, momento no que o xurado comezará a facer a valoración das cestas, non se admitirán máis participantes.6ª Os concursantes deberán manter a súa exposición particular ata polo menos as 14.00h, procedendo seguidamente a retirar os exemplares. Desde o momento de presentación da cesta ata a total recollida da mesma a persoa concursante será responsable do contido da mesma.7ª O xurado resérvase o dereito de declarar deserto algún dos premios e as súas decisións serán inapelables. Ante posibles dúbidas na interpretación destas bases prevalecerá o criterio do xurado. A participación neste concurso implica a aceptación das bases.8ª Establécense os seguintes premios (podendo declararse deserto algún deles): 1º premio: 400 euros 2º premio: 200 euros 3º premio:150 euros 4º premio: 100 euros 5º premio: 75 euros Premio especial xuvenil: 75 euros Premio especial 400 euros 9ª Os premios estarán suxeitos á retención de IRPF de acordo coa lexislación vixente. Os gañadores daranse a coñecer o mesmo día da feira, unha vez rematado o concurso. Os participantes que resulten gañadores recollerán nese momento un vale do premio. Os premiados deberán presentar a designación bancaria a seu nome asinada pola entidade financieira no rexistro xeral do Concello (ou no rexistro telemático, na sede electrónica do Concello: https://sede.aspontes.com) entre o 28 de outubro e o 1 de decembro). O premio farase efectivo por transferencia bancaria. As Pontes de García Rodríguez, 22 de outubro de 2021. A Concelleira de Turismo, Comercio e Hostalería, Elena López Seco